Izjava o izdavačkoj etici i nesavjesnosti

U časopisu *Histria archaeologica* nastojimo osigurati najviše standarde etičkog ponašanja u svim stupnjevima priređivanja i objavljivanja. Pritom slijedimo smjernice za najbolju praksu u pogledu etičkih očekivanja, kršenja etičkih standarda i mjera protiv neetičkog ponašanja koje predlaže [Committee on Publication Ethics (COPE)](https://publicationethics.org/resources/guidelines)

**ETIČKA OČEKIVANJA**

## ODGOVORNOSTI GLAVNOG UREDNIKA

**Odlučivanje o objavljivanju**

* Glavni i odgovorni urednik donosi konačnu odluku o prihvaćanju/neprihvaćanju rada za objavljivanje.
* Pritom slijedi politiku Uredništva te važeće zakonske propise koji se tiču zaštite časti i ugleda, kršenja autorskih prava i plagiranja.
* Urednik se pri donošenju konačne odluke o objavljivanju rada može voditi mišljenjem recenzenata i članova Uredništva.
* Urednik mora osigurati dvostruku recenziju svih radova objavljenih u časopisu.
* Urednik mora poticati odgovorno ponašanje.
* U slučaju etičkih pritužbi ili konflikta, urednik će postupiti u skladu s pravilima časopisa i omogućiti autorima priliku da se očituju na sve pritužbe. Sve pritužbe treba istražiti bez obzira na to kada je izvorna publikacija odobrena za tisak. Dokumentaciju povezanu s pritužbama treba sačuvati.

## Nepristranost

* Prilozi se vrednuju s obzirom na njihov intelektualni sadržaj bez diskriminacije na temelju rase, roda, spolne orijentacije, vjerskih uvjerenja, etničkog porijekla, državljanstva ili političke filozofije autora.
* Prilozi za sponzorirane ili tematske brojeve vrednuju se prema istim kriterijima kao i drugi prilozi, i to tako da se rukopisi procjenjuju i prihvaćaju isključivo prema njihovoj kategorizacijskoj vrijednosti i bez financijskih utjecaja.

## Povjerljivost podataka i sukob interesa

* Urednik i članovi Uredništva ne smiju odavati podatke o zaprimljenom rukopisu nikome drugom osim autoru, recenzentima, mogućim recenzentima, pomoćnicima urednika i, prema potrebi, izdavaču.
* Urednik i članovi Uredništva moraju osigurati povjerljivost podataka ili ideja dobivenih putem recenzija i spriječiti njihovu zlouporabu.
* Urednik i članovi Uredništva ne smiju koristiti neobjavljene materijale iz priloga časopisu u vlastitom istraživačkom radu bez izričitog pisanog pristanka autora.
* U posebnom slučaju moguće je da gost-urednik tematskog izdanja/bloka bude i autor priloga u rubrici koju uređuje. Tada gosti-urednici moraju o tome unaprijed obavijestiti Uredništvo kako bi se spriječio sukob interesa prilikom vrednovanja i donošenja odluke o objavljivanju njihovih priloga. Gosti-urednici neće ni na koji način biti uključeni u postupak recenziranja i prihvaćanja svojih rukopisa, a brigu o njihovom rukopisu preuzet će netko od stalnih članova Uredništva.

Za više podataka o odgovornosti urednika, molimo, posjetite stranicu [COPE International](https://publicationethics.org/files/International%20standard_editors_for%20website_11_Nov_2011%20%281%29.pdf) [Standards for Editors.](https://publicationethics.org/files/International%20standard_editors_for%20website_11_Nov_2011%20%281%29.pdf)

## ODGOVORNOSTI RECENZENATA

## Prilog odluci Uredništva

* Dvostruka recenzija pomaže uredniku i članovima Uredništva pri donošenju odluke o objavljivanju rada, a kroz njihovu komunikaciju s autorom može također pomoći u poboljšanju kvalitete rada.

## Standardi objektivnosti

* Recenzije bi se trebale provoditi objektivno. Osobna kritika autora je neprimjerena.
* Recenzenti trebaju jasno i argumentirano izražavati svoja stajališta.

## Povjerljivost

* Recenzenti moraju voditi računa o povjerljivosti recenzentskog postupka i svih podataka koje im je dostavio urednik ili autor.
* Svaki rukopis koji je zaprimljen za recenziju smatra se povjerljivim dokumentom; on se ne smije pokazivati drugima bez ovlasti urednika i uredništva.
* Kopije rukopisa ne smiju se zadržati.

## Upućivanje na izvore

* Recenzenti trebaju prepoznati i upozoriti urednika i članove Uredništva na bilo koji relevantan objavljeni ili predan sadržaj koji je bitno sličan ili se preklapa sa sadržajem recenziranog rukopisa, a koji autori nisu naveli kao izvor. Za svaku prethodno navedenu izjavu, zapažanje ili argument mora se navesti odgovarajući izvor.

## Objava podataka i sukob interesa

* Podaci ili ideje dobivene putem recenzije su povjerljivi i ne smiju se koristiti u osobne svrhe. Recenzenti ne smiju razmatrati rukopise prema kojima imaju sukob interesa (financijski, institucijski, suradnički ili drugi odnos između recenzenta i autora, odnosno rada koji im je upućen na recenziju).

Za više podataka o odgovornosti recenzenata, molimo, posjetite stranicu [COPE Ethical](https://publicationethics.org/files/Peer%20review%20guidelines_0.pdf) [Guidelines for Peer Reviewers [PDF, 145 KB. Version 1, March 2013]](https://publicationethics.org/files/Peer%20review%20guidelines_0.pdf).

## ODGOVORNOSTI AUTORA

**Standardi oblikovanja rada i iznošenja podataka**

* Autori radova moraju rezultate i doprinos svojeg rada prikazati točno i objektivno.
* Podaci navedeni u radu moraju biti točni.
* Rad mora biti detaljan i potkrijepljen odgovarajućom literaturom.
* Lažne ili svjesno netočne izjave su neetičko ponašanje i neprihvatljive su.

## Pristup podacima i njihovo zadržavanje

* Od autora se traži da u radu iznesu podatke dobivene istraživanjem.
* Autori bi trebali biti spremni omogućiti javni pristup takvim podacima u skladu s Izjavom ALPSP-STM o podacima i bazama podataka ([ALPSP-STM Statement](https://www.stm-assoc.org/2008_03_01_Statement_on_Journal_Publishing_Agreements.pdf) on Data and Databases), ukoliko je to moguće, te bi trebali u svakom slučaju biti spremni u određenom roku sačuvati takve podatke nakon objavljivanja.

## Izvornost i plagiranje

* Autori moraju zajamčiti da je njihov rad u potpunosti izvoran te da strogo slijedi pravila znanstvene metodologije. Ukoliko su koristili tuđe djelo ili riječi, moraju ih na odgovarajući način navesti.
* Prijava rukopisa za objavljivanje istoznačna je s "Izjavom o autorstvu i autorskim pravima" prema [Zakonu o autorskom pravu i srodnim pravima](http://www.zakon.hr/z/106/Zakon-o-autorskom-pravu-i-srodnim-pravima) (NN 111/21). Time autor jamči da poslani rad predstavlja njegov originalni rukopis te da nije bio ranije tiskan niti je pod razmatranjem za objavljivanje u nekoj drugoj publikaciji.
* Slanjem rukopisa u časopis, autor prihvaća sve potrebne provjere izvornosti koje će rukopis morati proći tijekom postupka evaluacije ili objavljivanja.

## Autorska prava

* Autori trebaju potvrditi da poslani rukopis ne krši pravila o autorskim pravima ispunjavanjem i potpisom „Izjave za odobrenje objave rada“.
* Ukoliko je potrebno, autori trebaju ishoditi dopuštenje autora čijim se istraživanjima koriste kako bi reproducirali bilo kakav sadržaj iz drugih izvora. Časopis *Histria archaeologica* ne snosi odgovornost za povrede prava navođenja autora. Svako kršenje zakona o autorskim pravima rezultirat će odbijanjem poslanog materijala ili njegovim povlačenjem nakon objavljivanja. Nadalje, predani rukopis ne smije sadržavati nikakav klevetnički, pogrdni, opsceni ili protupravni materijal.

## Višestruko objavljivanje istog materijala

* Autor ne smije objavljivati rukopise u kojima se bavi uglavnom jednakim istraživanjem u više od jednog časopisa ili primarne publikacije. Podnošenje istog rukopisa u više od jednog časopisa istodobno predstavlja neetičko ponašanje u izdavaštvu i neprihvatljivo je.

## Upućivanje na izvore

* Potrebno je uvijek na prikladan način citirati izvore i navesti autore na koje se rad poziva po „Uputama autorima“ koje se nalaze u časopisu *Histria archaeologica*.

## Autorstvo rada

* Autorstvo rada mora biti točno navedeno. Prijava rukopisa za objavljivanje podrazumijeva da su svi pojedinci koji su navedeni kao autori zaista sudjelovali u nastanku djela te da su svi dali suglasnost za njegovo objavljivanje.

## Opasnosti po ljude i životinje

* Ukoliko rad uključuje uporabu kemikalija te postupke ili opremu čija je uporaba opasna, autor to mora jasno istaknuti u rukopisu i treba voditi računa o tome da svako istraživanje koje uključuje ljude ili životinje bude u skladu s nacionalnim, lokalnim i institucionalnim zakonima i propisima (npr. WMA deklaracija iz Helsinkija, NIH politika uporabe laboratorijskih životinja, Direktiva EU o korištenju životinja) te po potrebi dostaviti potvrdu o odobrenju istraživanja.
* Autori bi trebali zatražiti izričito dopuštenje za istraživanja koja se provode na ljudima i poštivati njihovu privatnost.

## Iznošenje podataka i sukob interesa

* Autori su dužni voditi računa o tome da u njihovu radu nema potencijalnih sukoba interesa koji bi mogli utjecati na rezultate ili tumačenje istraživanja, primjerice ukoliko postoji konkurentski interes koji bi mogao vršiti utjecaj na autora u bilo kojoj fazi tijekom procesa objavljivanja.
* Svi izvori financijske potpore projektu trebaju biti navedeni.

## Značajne pogreške u objavljenim radovima

* Ukoliko autor otkrije značajnu pogrešku ili netočnost u vlastitom objavljenom djelu, njegova je obveza odmah obavijestiti urednika časopisa ili izdavača te surađivati s urednikom kako bi se objavio *erratum*, dodatak ili ispravak, odnosno kako bi se rad povukao iz objave u slučajevima kada je to potrebno.

Za više podataka o odgovornosti autora, molimo, posjetite stranicu [COPE International](https://publicationethics.org/files/International%20standards_authors_for%20website_11_Nov_2011_0.pdf) [Standards for Authors.](https://publicationethics.org/files/International%20standards_authors_for%20website_11_Nov_2011_0.pdf)

**MJERE POSTUPANJA PROTIV NEETIČKOG PONAŠANJA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Prepoznavanje neetičkog ponašanja

* Bilo tko i bilo kada može ukazati na neprimjereno i neetičko ponašanje i na njega upozoriti urednika i izdavača.
* Tkogod o takvom ponašanju obavijesti urednika, članove uredništva ili izdavača, treba pružiti dovoljno podataka i dokaza kako bi se pokrenula istraga. Sve optužbe shvatit će se i tretirati ozbiljno i nepristrano sve dok se problem ne riješi.

## Istraga

* Odluku o početku istrage neetičkog ponašanja donosi urednik, u dogovoru s članovima Uredništva i izdavačem.
* U slučaju istrage dokazi se prikupljaju, izbjegavajući širenje informacija izvan kruga ljudi koji su dijelom istrage.

## Manji prekršaji

* Manji prekršaji rješivi su u skraćenom postupku, bez uključivanja viših instanci. U bilo kojem slučaju, autoru treba dati priliku da odgovori na sve optužbe.

## Ozbiljne povrede etičkog kodeksa

* Sankcioniranje ozbiljnih oblika nedozvoljenog ponašanja može uključivati obavještavanje poslodavca osobe optužene za nedozvoljeno ponašanje. U dogovoru s izdavačem ili nadležnim institucijama, urednik i članovi Uredništva će po potrebi donijeti odluku o uključivanju ili neuključivanju poslodavca u postupak, bilo samostalnim uvidom u dostupne dokaze ili daljnjim savjetovanjem s određenim brojem stručnjaka.

**Mjere** (od blažih prema strožima; mogu se primijeniti zasebno ili u kombinaciji)

* Informiranje ili educiranje autora ili recenzenta u slučajevima nesporazuma ili neprimjenjivanja prihvatljivih standarda.
* Kontaktiranje autora ili recenzenta pisanim putem kako bi se ukazalo na nedopušteno ponašanje i izrekla opomena.
* Objavljivanje službene obavijesti kojom se ukazuje na neprimjereno ponašanje.
* Objavljivanje uvodnika s pojedinostima o neprimjerenom ponašanju.
* Formalno pismo voditelju odsjeka, tvrtke ili ustanove koja financira autora ili recenzenta.
* Formalno povlačenje članka iz časopisa te informiranje o tome ravnatelja ustanove ili voditelja odsjeka na kojem je autor ili recenzent zaposlen, službe za pohranu i čitateljstva publikacije.
* Uvođenje formalnog embarga na priloge dotičnog pojedinca na određeno vrijeme.
* Obavještavanje nadležnih institucija o dotičnom slučaju i njegovu ishodu s ciljem daljnje istrage i djelovanja.

Za više podataka o mjerama u slučaju neetičkog ponašanja, molimo, posjetite stranicu

*Elsevier* [Publishing Ethics Resource Kit (PERK).](https://www.elsevier.com/editors/perk)